Приложение № 1 към Заповед № РД09-1148/25.11.2021 год.

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

|  |
| --- |
| **Процедура чрез подбор № BG06RDNP001-6.011 по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от Програмата за развитие на селските райони за периода 2014 - 2020 г.** |

**Европейски земеделски фонд за развитие на селските райони**

**Европа инвестира в селските райони**

**СЪДЪРЖАНИЕ:**

[1. Наименование на програмата: 10](#_Toc505244358)

[2. Наименование на приоритетната ос: 10](#_Toc505244359)

[3. Наименование на процедурата: 10](#_Toc505244360)

[4. Измерения по кодове: 11](#_Toc505244361)

[5. Териториален обхват: 11](#_Toc505244362)

[6. Цели на предоставяната безвъзмездна финансова помощ по процедурата и очаквани резултати: 11](#_Toc505244363)

[7. Индикатори: 12](#_Toc505244364)

[8. Общ размер на безвъзмездната финансова помощ по процедурата: 12](#_Toc505244365)

[9. Минимален и максимален размер на безвъзмездната финансова помощ за конкретен проект: 13](#_Toc505244366)

[10. Процент на съфинансиране: 13](#_Toc505244367)

[11. Допустими кандидати: 13](#_Toc505244368)

[12. Допустими партньори: 20](#_Toc505244369)

[13. Дейности, допустими за финансиране 20](#_Toc505244370)

[14. Категории разходи, допустими за финансиране: 21](#_Toc505244371)

[15. Допустими целеви групи (ако е приложимо): 22](#_Toc505244372)

[16. Приложим режим на минимални/държавни помощи: 22](#_Toc505244373)

[17. Хоризонтални политики: 22](#_Toc505244374)

[18. Минимален и максимален срок за изпълнение на проекта: 23](#_Toc505244375)

[19. Ред за оценяване на концепциите за проектни предложения: 24](#_Toc505244376)

[20. Критерии и методика за оценка на концепциите за проектни предложения: 24](#_Toc505244377)

[21. Ред за оценяване на проектните предложения: 24](#_Toc505244378)

[21. 1. Оценка на административно съответствие и допустимост: 25](#_Toc505244380)

[21. 2. Техническа и финансова оценка: 28](#_Toc505244382)

[22. Критерии и методика за оценка на проектните предложения: 29](#_Toc505244383)

[23. Начин на подаване на проектните предложения/концепциите за проектни предложения: 36](#_Toc505244384)

[24. Списък на документите, които се подават на етап кандидатстване: 37](#_Toc505244385)

[25. Краен срок за подаване на проектните предложения: 41](#_Toc505244386)

[26. Адрес за подаване на проектните предложения/концепциите за проектни предложения: 43](#_Toc505244387)

[27. Допълнителна информация: 43](#_Toc505244388)

[28. Приложения към Условията за кандидатстване: 44](#_Toc505244389)

**Дефиниции:**

|  |  |  |
| --- | --- | --- |
| 1. | **Административни проверки** | Проверки съгласно разпоредбата на чл. 48 от Регламент за изпълнение (ЕС) № 809/2014 г. на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (OB L 227, 31.7.2014 г.) (Регламент за изпълнение (ЕС) № 809/2014 г.). |
| 2. | **Административен договор** | Договор по смисъла на §1, т. 1 от допълнителните разпоредби на ЗУСЕСИФ. |
| 3. | **Втори ръководител на земеделско стопанство** | Лице, различно от кандидата/бенефициента, собственика на предприятието на кандидата/бенефициента ЕТ или собственика на капитала на кандидата/бенефициента ЕООД, което организира търговската и земеделската дейност на стопанството, разпорежда се с активите и/или извършва финансови операции от и за сметка на земеделското стопанство, включително е назначено като управител и/или прокурист на кандидата/бенефициента ЕООД или ЕТ или действа в качеството си на пълномощник на кандидата/бенефициента, на собственика на предприятието на кандидата/бенефициента ЕТ или собственика на капитала на кандидата/бенефициента ЕООД. |
| 4. | **Дата на установяване на земеделско стопанство** | Най-ранната от датите съгласно т. 1. 2. 1. и 1. 2. 2. от раздел 11.1. „Критерии за допустимост на кандидатите“ |
| 5. | **Дълготрайни материални активи** | Активи, които отговарят на изискванията за амортизируеми дълготрайни материални активи съгласно Националните стандарти за финансови отчети за малки и средни предприятия, чиято стойност е равна или превишава по-ниската стойност от:  а) стойностния праг на същественост за дълготрайния материален актив, определен в счетоводната политика на данъчнозадълженото лице;  б) седемстотин лева. |
| 6. | **Дълготрайни нематериални актив** | Придобити нефинансови ресурси, които:  а) нямат физическа субстанция;  б) се ползват през период, по-дълъг от 12 месеца;  в) имат ограничен полезен живот;  г) са със стойност, равна или превишаваща по-ниската стойност от:  аа) стойностния праг на същественост за дълготрайния нематериален актив, определен в счетоводната политика на данъчнозадълженото лице;  бб) седемстотин лева. |
| 7. | **Жизнеспособност на земеделското стопанство** | Изпълнение на изискванията по т. 1. 10. от раздел 11.1 „Критерии за допустимост на кандидатите“ и т. 1. 3. 2., т. 1. 4.1. и 1. 8. 1. от раздел 13. 1. „Дейности, допустими за финансиране“ в срок най-късно до избраната крайна дата на периода за проверка на изпълнението на бизнес плана. |
| 8. | **Завършено средно или висше образование в областта на селското стопанство, ветеринарната медицина и/или завършено икономическо образование със земеделска насоченост** | Завършено средно професионално образование с придобита степен за професионална квалификация по всички специалности от професионални направления 621 "Растениевъдство и животновъдство" и 640 "Ветеринарна медицина" и специалност "Земеделско стопанство" от професионално направление 345 "Администрация и управление" или завършено висше образование по образователно-квалификационна степен бакалавър или магистър по всички специалности от професионални направления "Растениевъдство", "Растителна защита", "Животновъдство", "Ветеринарна медицина" и специалности в областта на аграрната икономика, управление на агробизнеса, агробизнес и подобни от професионални направления "Администрация и управление" и "Икономика". Професионалните направления за средно професионално образование са съгласно Списък на професиите за професионално образование и обучение по чл. 6, ал. 1 от Закона за професионалното образование и обучение, утвърден със Заповед № РД 09-413/12.05.2003 г., последно изменение със Заповед № РД09-843/07.04.2021 г. Професионалните направления за висше образование са съгласно Класификатор на областите на висше образование и професионалните направления, утвърден с ПМС № 125 от 24 юни 2002 г. (обн., ДВ, бр. 64 от 2002 г.). |
| 9. | **Земеделска дейност** | Селскостопанска дейност по смисъла на чл. 4, параграф 1, буква „в“ от Регламент (ЕС) № 1307/2013 на Европейския парламент и на Съвета от 17 декември 2013 година за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347/608, 20.12.2013 г.) (Регламент (ЕС) № 1307/2013). |
| 10. | **Земеделски култури** | Растения от даден ботанически вид и род, които се отглеждат от човека, за да задоволяват определени негови потребности. |
| 11. | **Земеделски площи** | Обработваемата земя, включително оставена като угар, постоянно затревените площи, трайните насаждения и семейните градини, независимо дали се използват за производство на земеделска продукция. |
| 12. | **Земеделски сектор** | Секторът, включващ дейностите за производството на земеделски продукти. |
| 13**.** | **Земеделски стопанин** | Стопанин по смисъла на чл. 4, параграф 1, буква „а“ от Регламент (ЕС) № 1307/2013. |
| 14. | **Земеделско стопанство** | Стопанство по смисъла на чл. 4, параграф 1, буква „б“ от Регламент (ЕС) № 1307/2013. |
| 15. | **Изкуствено създаване на условията, необходими за получаване на предимство** | Всяко установено условие по смисъла на чл. 60 от Регламент (ЕС) №1306/2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета. |
| 16. | **Икономически размер на стопанство** | Размерът на земеделското стопанство, изразен в стандартен производствен обем съгласно Приложение № 2. |
| 17. | **Инвестиции в обхвата на дейностите по Инструмента на Европейския съюз за възстановяване** | Инвестиции и дейности, които допринасят за устойчивото и цифрово икономическо възстановяване, описани в Приложение № 10. |
| 18. | **Лично стопанство** | Стопанство по смисъла на §1, т. 47 от допълнителните разпоредби на Закона за животновъдството и отговарят на условията на чл. 44а от Наредба № 44 от 20.04.2006 г. за ветеринарномедицинските изисквания към животновъдните обекти |
| 19. | **Млади земеделски стопани** | Лица, които към момента на подаване на проектното предложение са на възраст между 18 и не повече от 40 навършени години (включително) и притежават съответни професионални умения и компетентности и се установяват за пръв път като ръководител на земеделско стопанство или вече са се установили през последните 24 месеца преди подаване на проектното предложение. |
| 20. | **Мярка** | Означава пакет от операции, които допринасят за изпълнението на един или повече приоритети на Съюза за развитие на селските райони. |
| 21. | **Непреодолима сила и извънредни обстоятелства** | Обстоятелства по смисъла на чл. 2, параграф 2 от Регламент (ЕС) № 1306/2013 г. |
| 22. | **Нередност** | Всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. |
| 23. | **Период за проверка изпълнението на бизнес плана** | Периодът от стартиране изпълнението на бизнес плана до датата на подаване на искане за второ плащане, посочена в заявлението за подпомагане и договора за предоставяне на финансова помощ. |
| 24. | **Подмярка** | Съвкупност от дейности, спомагащи за прилагане приоритетите на ПРСР 2014 - 2020 г. |
| 25. | **Проверка на място** | Проверка по смисъла на Регламент за изпълнение (ЕС) №809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие. |
| 26. | **Проект** | Проектното предложение ведно с всички изискуеми документи, както и съвкупността от материални и нематериални активи и свързаните с тях разходи, заявени от кандидата и допустими за финансиране по ПРСР. |
| 27**.** | **Професионални умения и компетентности** | Завършено средно или висше образование в областта на селското стопанство или ветеринарната медицина, или икономическо образование със земеделска насоченост, или удостоверение за завършен курс от 150 часа в областта на селското стопанство или за завършено обучение от 150 часа по част от професия или получена степен на професионална квалификация по професии и специалности от професионално направление с код 621 "Растениевъдство и животновъдство" или с код 3451203 "Земеделско стопанство", или професионално направление с код 640 "Ветеринарна медицина". Удостоверението за завършен курс от 150 часа в областта на селското стопанство трябва да бъде издадено от висше училище, акредитирано по Закона за висшето образование с актуални акредитации за обучение по минимум едно от професионалните направления "Растениевъдство", "Растителна защита", "Животновъдство" и "Ветеринарна медицина". Удостоверението за завършено обучение от 150 часа по част от професия или получена степен на професионална квалификация трябва да бъде издадено от някоя от институциите по чл. 18, т. 1, 2, 5 и 6 от Закона за професионалното образование и обучение, които следва да имат право да обучават по специалността, по която е издадено удостоверението, а за центровете за професионално обучение (ЦПО) се изисква и да бъдат вписани в Регистъра на лицензираните ЦПО към Националната агенция за професионално образование и обучение. |
| 28. | **Публична финансова помощ** | Всеки публичен принос за финансирането на операции, източникът на които произхожда от бюджета на национален, регионален или местен публичен орган, от свързания с европейските структурни и инвестиционни фондове бюджет на Съюза, от бюджета на публичноправни организации или от бюджета на сдружения на публични органи или публичноправни организации, и за целите на определянето на ставката на съфинансиране за програмите или приоритети по ЕСФ може да включва финансови средства, набрани съвместно от работодатели и работници. |
| 29. | **Ръководител на земеделско стопанство** | Кандидатът/бенефициентът физическо лице, собственикът на предприятието на кандидата/бенефициента ЕТ или собственикът на капитала на кандидата/бенефициента ЕООД. |
| 30. | **Семейните градини** | Земеделски площи с размер около 1 дка, заети с различни култури, и произведената от тях продукция се използва предимно за собствена консумация в домакинството на земеделския стопанин. Площта, заемана от всеки отделен вид, е много малка и стопаните трудно могат да я посочат отделно. |
| 31. | **Срок за изпълнение на бизнес плана** | Крайната дата, посочена в проектното предложение и административния договор, до която трябва да бъде изпълнен одобреният бизнес план и подадена окомплектована с всички изискуеми документи към искането за второ плащане. |
| 32. | **Стандартен производствен обем** | Стойността на продукцията, която отговаря на средната стойност за даден район за всеки един земеделски продукт, изчислена в евро по таблица съгласно Приложение № 2. |
| 33. | **Стартиране на изпълнението на бизнес плана** | Започване на дейност и/или инвестиция, посочена в таблица № 8 "Описание на планираните инвестиции и дейности", свързана с развитието на стопанството и постигане на специфичните цели и резултати посочени в таблица № 7 "Специфични цели и резултати" от бизнес плана. |
| 34. | **Създаване на едно работно място** | Увеличение на средния списъчен брой на персонала, деклариран към датата на подаване на проектното предложение, с един брой, изчислен съгласно Методиката за изчисляване на средния списъчен брой на персонала, утвърдена от Националния статистически институт за отчетен период от една година спрямо месеца, предхождащ подаването на искането за второ плащане |
| 35. | **Точно изпълнение на бизнес плана** | Точно изпълнение (в количествено, качествено и времево отношение) към крайната дата на периода на проверка в изпълнението на бизнес плана на всяка една от следните дейности:  а) изпълнение най-късно до крайната дата на периода за проверка на изпълнението на бизнес плана на всички заложени специфични цели и резултати, посочени в таблици № 7 (колони Б и В) и № 8 (колона Г) на бизнес плана;  б) изпълнение най-късно до крайната дата на периода на проверка изпълнението на бизнес плана на всички дейности и инвестиции в дълготрайни материални и нематериални активи, посочени в таблица № 8 (колони А, Б и В) на бизнес плана;  в) придобиване на професионални умения и компетентности съгласно буква А. на раздел III „Програма за развитие на стопанството“ на бизнес плана;  г) придобиване на знания по основните проблеми по опазване компонентите на околната среда в земеделския сектор съгласно буква Б. на раздел III „Програма за развитие на стопанството“ на бизнес плана;  д) нарастване на икономическия размер на стопанството с най-малко 4 000 СПО с културите и/или животните, посочени в таблица № 9 и № 10 от бизнес плана.  При проверка на точното изпълнение на бизнес плана не се вземат предвид земеделски култури и животни, които не са посочени в бизнес плана, както и такива включени в периода след избраната крайна дата на периода за проверка изпълнението на бизнес плана и крайна дата за подаване на искане за второ плащане по административния договор. |
| 36. | **Трайни насаждения, засадени с вкоренен по картонажен метод материал** | Трайни насаждения, засадени с посадъчен материал, който предварително е вкоренен в контейнери от картон или други изкуствени материали. |

# Наименование на програмата:

|  |
| --- |
| Програма за развитие на селските райони за периода 2014 - 2020 г. (ПРСР 2014 - 2020 г.) |

# Наименование на приоритетната ос:

|  |
| --- |
| Приоритетна област, към която операцията има принос: 2Б „Улесняване на първоначалното навлизане в сектора на селското стопанство и по-специално смяната на поколенията в селскостопанския сектор“ |

# Наименование на процедурата:

|  |
| --- |
| Процедура чрез подбор на проектни предложения по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014 - 2020 г. |

# Измерения по кодове:

|  |
| --- |
| Неприложимо |

# Териториален обхват:

|  |
| --- |
| Дейностите по проектите трябва да се осъществят на територията на Република България. |

# Цели на предоставяната безвъзмездна финансова помощ по процедурата и очаквани резултати:

|  |
| --- |
| Целите на процедурата са:  1. Улесняване и подпомагане процеса на създаването на жизнеспособни и устойчиви земеделски стопанства или поемането от млади хора на вече съществуващи стопанства.  2. Насърчаване на заетостта.  3. Насърчаване на икономическото и социалното развитие в селските райони и устойчиво, и цифрово икономическо възстановяване в съответствие, с целите на агроекологията и климата и по-специално: ефективно използване на ресурсите, включително прецизно и интелигентно земеделие, иновации, цифровизация и модернизация на производствените машини и оборудване, условия за безопасност при работа, възобновяема енергия, кръгова и биоикономика.  **Очаквани резултати:**  Очакваните резултати от прилагане на подмярката са:   1. Увеличаване броя и дела на младите земеделски стопани с цел осигуряване на устойчиво развитие и улесняване на структурните промени в земеделието. 2. Насърчаване на заетостта и разкриване на работни места, както и запазване на вече съществуващите работни места. 3. Насърчаване на икономическото и социалното развитие в селските райони и устойчиво, и цифрово икономическо възстановяване в съответствие, с целите на агроекологията и климата и по-специално: ефективно използване на ресурсите, включително прецизно и интелигентно земеделие, иновации, цифровизация и модернизация на производствените машини и оборудване, условия за безопасност при работа, възобновяема енергия, кръгова и биоикономика. |

# Индикатори:

|  |
| --- |
| Неприложимо |

# Общ размер на безвъзмездната финансова помощ по процедурата:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Предоставяната безвъзмездна финансова помощ по процедурата за подбор на проектни предложения по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014 - 2020 г. е както следва:   |  |  |  | | --- | --- | --- | | **Общ размер на безвъзмездна финансова помощ** | **Средства от Инструмент на Европейския съюз за възстановяване (European Union Recovery Instrument – EURI)** | **Национално съфинансиране** | | 12 500 000 евро  24 447 500,00 лв. | 12 500 000 евро  24 447 500,00 лв. | 0,00 лева  0,00 евро | | 100 % | 100 % | 0 % | |

# Минимален и максимален размер на безвъзмездната финансова помощ за конкретен проект:

|  |
| --- |
| 1. Финансова помощ се предоставя в рамките на наличните средства по процедурата.  2. По процедурата не е предвиден минимален размер на безвъзмездната финансова помощ (БФП).  3. Общият размер на финансовата помощ за един кандидат е не повече от левовата равностойност на 25 000 евро.  4.Изплащането на помощта се извършва на два етапа:  4. 1. първо плащане в размер на левовата равностойност на 12 500 евро – в срок до два месеца след сключване на административния договор;  4. 2. второ плащане в размер на левовата равностойност до 12 500 евро - когато след извършена проверка Разплащателна агенция (РА) установи точното изпълнение на бизнес плана.  5. Когато при кандидатстване земеделският стопанин доказва икономическия размер на стопанството с намерение за засаждане/засяване на земеделски култури през текущата стопанска година спрямо датата на подаване на проектно предложение, ДФЗ - РА, извършва проверка или посещение на място с цел удостоверяване на изпълнението на заложените в проектното предложение намерения и изчисление на началния икономически размер на стопанството. |

# Процент на съфинансиране:

|  |
| --- |
| Финансовите средства по процедурата се осигуряват на 100% от Инструмента на Европейския съюз за възстановяване. |

# Допустими кандидати:

* 1. **Критерии за допустимост на кандидатите**

|  |
| --- |
| 1. Критерии за допустимост на кандидатите:  1.1. Допустими за подпомагане са кандидати, които са:  1.1.1. физически лица;  1.1.2. еднолични търговци (ЕТ) и еднолични дружества с ограничена отговорност (ЕООД), регистрирани по Търговския закон.  1. 2. Към датата на подаване на проектното предложение кандидатите трябва да:  1.2.1. са регистрирани за първи път като земеделски стопани по реда на Наредба № 3 от 1999 г. за създаване и поддържане на регистър на земеделските стопани (обн., ДВ, бр. 10 от 1999 г. );  1.2.2. са започнали да отглеждат животни в собствен/нает животновъден обект и/или да стопанисват земя с цел производството на земеделска и животинска продукция;  1.2.3. имат икономически размер на стопанството, измерен в стандартен производствен обем (СПО) в границите между левовата равностойност на 8000 евро и 16 000 евро включително;  1.2.4. са собственици, наематели и/или арендатори на цялата налична в земеделското стопанство земя;  1.2.5. са собственици и/или наематели на животновъдните сгради и помещения, използвани за животновъдната дейност, в случай че развиват такава;  1.2.6. са микропредприятия или малки предприятия по смисъла на чл. 3, ал. 2 и 3 от Закона за малките и средните предприятия (ЗМСП);  1.2.7. не са одобрени за подпомагане по настоящата процедура, по подмярка 4.1 „Инвестиции в земеделски стопанства“ и/или подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“, и/или подмярка 6.3 „Стартова помощ за развитие на малки стопанства“, и/или подмярка 6.1 „Стартова помощ за млади земеделски стопани“, и/или по мерките и подмерките, включени в Тематичната подпрограма за развитие на малки земеделски стопанства в Република България - 2014 – 2020 г. от ПРСР 2014 - 2020 г.;  1.2.8. не са сключвали договор за отпускане на финансовата помощ по мярка 112 „Създаване на стопанства на млади фермери“ от Програмата за развитие на селските райони за периода 2007 - 2013 г. (ПРСР 2007 - 2013 г.) и не са били одобрявани за получаване на помощ по мярка 141 „Подпомагане на полупазарни стопанства в процес на преструктуриране“ от ПРСР 2007 - 2013 г.;  1.2.9. нямат изискуеми и ликвидни задължения към Държавен фонд „Земеделие“, освен ако е допуснато разсрочване, отсрочване или обезпечение на задълженията;  1.3. Условията по т. 1.2.1. и т. 1.2.2. се считат за изпълнени, когато проектното предложение е подадено не по-късно от 24 месеца, считано от датата, на която е настъпило първото от посочените в т. 1.2.1 и т. 1.2.2 събития.  1.4. Когато икономическият размер на стопанството по т. 1.2.3 се доказва с намерения за засаждане/засяване на земеделски култури през текущата спрямо кандидатстването стопанска година, в проектното предложение задължително се посочват сроковете, в които ще се извърши засаждането/засяването на земеделските култури. При изчисляване на икономическия размер на стопанството през текущата стопанска година не се допуска включване на животни с намерение за придобиване, включване на трайни насаждения с намерение за засаждане с вкоренен по картонажен метод материал, както и включване на ягоди с намерение за засаждане. Когато икономическият размер на стопанството по т. 1.2.3 през текущата спрямо кандидатстването стопанска година се доказва със съществуващи овощни видове, лозя, многогодишни етеричномаслени култури (в т.ч. маслодайна роза, лавандула и мента), маточници и разсадници за трайни насаждения и декоративни култури, минималният брой на растенията на декар не трябва да е под минималния праг на гъстота, съгласно приложение № 1.  1.5. Договорите за наем и/или аренда по т. 1. 2. 4. и 1. 2. 5., включени при определяне на изискуемия минимален икономически размер на стопанството от 8000 евро СПО, трябва да са:  1. 5. 1. влезли в сила към датата на подаване на проектното предложение;  1. 5. 2. с минимален срок на действие пет години, като към датата на подаване на проектното предложение може да са изтекли не повече от 24 месеца от срока.  1.6. Цялата налична в земеделското стопанство земя по т. 1.2.4. трябва да се стопанисва от кандидата:  1.6.1. с регистрирано в общинската служба по земеделие правно основание за ползване през целия период (за земеделски площи), считано от датата на подаване на проектното предложение до изтичане на пет години от датата на сключване на административния договор. Изискването за регистриране в общинската служба по земеделие не се отнася за имот/тите, попадащи в границите на урбанизирани територии, както и за имот/и върху които са разположени животновъден/ни обекти и на тях не се отглеждат култури, които участват при формиране на СПО.  1.6.2. в съответствие с чл. 33б от ЗПЗП;  1.6.3. в съответствие с режимите на защитените територии, въведени със Закона за защитените територии, и/или режимите на защитените зони, въведени със Закона за биологичното разнообразие, за площите от стопанството, които попадат в тях. Изискването по т. 1. 6. 3. се отнася и за кандидати, които са собственици и/или наематели на животновъдни сгради и помещения, използвани за животновъдна дейност.  1.7. Изискванията по т. 1.2.7. и т. 1.2.8. се прилагат и за съпруга/съпругата на кандидата физическо лице, на собственика на предприятието на кандидата ЕТ, както и на едноличния собственик на капитала на кандидата ЕООД.  1. 8. Лицата по т. 1. 1. 1. се подпомагат и при условие, че:  1.8.1. са на възраст от 18 навършени до 40 навършени години (включително) към датата на подаване на проектното предложение и  1. 8. 2. притежават достатъчни професионални умения и компетентности.  1. 9. Лицата по т. 1. 1. 2. се подпомагат и при условие, че:  1.9.1. собственикът на капитала на ЕООД или собственикът на предприятието на ЕТ е на възраст от 18 навършени до 40 навършени години включително към датата на подаване на проектното предложение;  1.9.2. едноличният собственик на капитала/собственикът на предприятието притежава достатъчни професионални умения и компетентности;  1.9.3. едноличният собственик на капитала на ЕООД или собственикът на предприятието на ЕТ няма изискуеми и ликвидни задължения към Държавен фонд „Земеделие“ и изискуеми публични задължения към държавата;  1.9.4. едноличният собственик на капитала на ЕООД или собственикът на предприятието на ЕТ е физическо лице, което отговаря на изискванията по т. 1.2.7 и т. 1.2.8. и е единствен управител на кандидата;  1.10. Когато кандидатът физическо лице, едноличният собственик на капитала на ЕООД или собственикът на предприятието на ЕТ не отговаря на изискванията за професионални умения и компетентности, проектното предложение може да бъде одобрено при условие, че тези изисквания ще бъдат изпълнени в срок до 36 месеца от сключването на административния договор, но не по-късно от избрания период за проверка изпълнението на бизнес плана.  1.11. Икономическият размер на стопанството, измерен в СПО, се изчислява по таблица съгласно приложение № 2.  1.12. Не се счита за изпълнено условието по т. 1. 2. 3, когато:  1.12.1. съпругът на кандидата физическо лице, на едноличния собственик на капитала на ЕООД или на собственика на предприятието на ЕТ има отделно земеделско стопанство, включително като собственик на ЕТ или ЕООД и/или като притежател на мажоритарен дял в юридическо лице, и общият икономически размер на двете земеделски стопанства надвишава 16 000 евро СПО;  1.12.2. кандидатът физическо лице или кандидатът ЕООД, или собственикът на капитала на кандидата ЕООД, или собственикът на предприятието на кандидата ЕТ притежава мажоритарен дял в юридическо лице, което има отделно земеделско стопанство, както и когато кандидатът е ЕООД и едноличният собственик на капитала има отделно земеделско стопанство като физическо лице или ЕТ, и общият икономически размер на тези земеделски стопанства заедно с икономическия размер на земеделското стопанство на кандидата надвишава 16 000 евро СПО.  1.13. При изчисляване на общия начален икономически размер на стопанството по т. 1.2. 3. се взема предвид цялата налична в земеделското стопанство земя.  1.14. Подпомагането се предоставя само при представен съгласно приложение № 3 бизнес план със срок от 5 години, като изпълнението на този бизнес план трябва да започне в рамките на 9 месеца считано от датата на сключване на административния договор.  1.15. Когато кандидатът отговаря на изискванията по т. 1.8.2 или т. 1.9.2, не се изисква информация в бизнес плана и поемане на задължение за придобиване на необходимите професионални умения и компетентности, с изключение на базовото обучение по основните проблеми по опазване компонентите на околната среда в земеделието. Минималната продължителност на базовото обучение е 8 часа.  1. 16. За кандидатите, развиващи животновъдна дейност се изисква регистрация на животновъден обект по реда на чл. 137 от Закона за ветеринарномедицинската дейност.  1. 17. След подаване на проектното предложение до подписване на административния договор, кандидатът е длъжен да подържа актуална регистрация като земеделски стопани по реда на Наредба № 3 от 1999 г. за създаване и поддържане на регистър на земеделските стопани (обн., ДВ, бр. 10 от 1999 г.)  **Важно:**  **1.18. Когато земята, върху която са разположени културите, включени при определяне на изискуемия минимален икономически размер на стопанството от 8000 евро СПО, се обработва на база на споразумение за масиви за ползване на земеделските земи, изготвено на основание чл. 37в, ал. 2 от Закона за собствеността и ползването на земеделските земи, кандидатът за същия размер на площта на земята, върху която са разположени тези култури, трябва да има имоти, включени в споразумението за масиви, които да са негова собственост и/или да са наети/арендувани с минимален срок на действие пет години от датата на подаване на проектното предложение.**  **1.19. При изчисляване на общия начален икономически размер на стопанството по т. 1.2. 3. се вземат предвид и животните, отглеждани в лични стопанства.**  **1.20. Във формирането на икономическия размер на земеделското стопанство участват основните култури и междинни/втори култури, засадени или с намерения за засаждане за текущата стопанска година, спрямо годината на кандидатстване, които са посочени в анкетния формуляр, издаден по реда на Наредба №3 от 1999 г.**  **1.21. Когато една и съща оранжерийна площ се използва няколко пъти, тя се отчита само веднъж, като при отчитането ѝ се взема предвид културата с най-висок стандартен производствен обем/стандартна продукция.** |

* 1. **Критерии за недопустимост на кандидатите:**

|  |
| --- |
| **Критерии за недопустимост на кандидатите**  1. Не са допустими за подпомагане кандидати, които не са активни земеделски стопани по смисъла на чл. 38б от ЗПЗП и които след изтичането на 18 месеца считано от датата на подписване на административния договор продължават да не са активни земеделски стопани.  2. Не се считат за изпълнени условията на т. 1.2.1. и т. 1.2.2 от раздел 11.1. „Критерии за допустимост на кандидатите“, когато някое от събитията е настъпило по-рано от 24 месеца от датата на подаване на проектното предложение по отношение на:  2.1. юридическо лице, чийто мажоритарен дял от капитала се притежава/се е притежавал от кандидат по т. 1, както и в случаите, в които е имал качеството на управляващ и представляващ юридическото лице и/или  2. 2. едноличния собственик на капитала на кандидата ЕООД или физическото лице - собственик на кандидата едноличен търговец, и/или  2.3. едноличен търговец, чието предприятие се притежава/се е притежавало от кандидат по т. 1.  3. Съгласно чл. 25, ал. 2 от Закона за управление на средствата от Европейските структурни и инвестиционни фондове (ЗУСЕСИФ) в процедура чрез подбор не могат да участват и БФП не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 от Зaкона за обществени поръчки (ЗОП) или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от Постановление № 162 на Министерския съвет от 2016 за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (обн., ДВ, [бр. 53](apis://Base=NARH&DocCode=5552017030&Type=201) от 2016 г. ) (ПМС № 162/2016 г.):  3.1. **Не може** да участва в процедурата за подбор на проекти и да получи БФП физическо лице, собственик на капитала на кандидата/бенефициента ЕООД или собственик на предприятието на кандидата/бенефициента ЕТ или лицето, представляващо кандидата, за което е налице някое от следните обстоятелства:  3.1.1. осъден е с влязла в сила присъда, за престъпление по чл. 108а, чл. 159а -159г, чл. 172, чл. 192а, чл. 194- 217, чл. 219 – 252, чл. 253 – 260, чл. 301 – 307, чл. 321 и чл. 321а, и чл. 352 - 353е от Наказателния кодекс;  3.1.2. осъден е с влязла в сила присъда, за престъпление, аналогично на тези по т. 3.1.1, в друга държава членка или трета страна;  3. 1. 3. налице е конфликт на интереси, който не може да бъде отстранен;  3. 2. Не могат да участват в процедура чрез подбор на проекти и да получат БФП лица, които:  3.2.1. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или общината по постоянен адрес или седалище на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.  3.2.2. е налице неравнопоставеност в случаите по чл. 44, ал. 5 от ЗОП;  3.2.3. е установено, че:  а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;  3.2.4. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или на чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатите са установени;  3.2.5. са в открито производство за обявяване в несъстоятелност или са обявени в несъстоятелност;  3.2. 6. са в производство по заличаване;  3.2.7. са в производство по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си.  3.2.8 не се изпълнили разпореждане на Европейската комисия за възстановяване на предоставената им неправомерна и несъвместима държавна помощ.  **Важно**  **Изискванията по т. 3.2.5 - т.** [**3.2.7**](javascript:%20Navigate('чл5_ал11_т6');) **не се отнасят за кандидатите физически лица;**  3.3. Изискванията по т. 3.2.1 не се прилагат, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лeвa.  3. 4. Изпълнението на изискванията по т. 3.1. и т. 3.2. се доказват от задължените лица:  3.4.1. с декларация по приложение № 4, попълнена към момента на кандидатстването;  3.4.2. при сключване на административния договор или искане за второ плащане:  а) с официални документи, издадени от съответните компетентни органи за обстоятелствата, за които такива документи се издават, като се спазват изискванията на чл. 2, ал. 1 от Закона за електронното управление.  б) с декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.  3.5. Основанията за отстраняване по т. 3.1. и т. 3.2. се прилагат до изтичане на следните срокове:  3.5.1. определени във влязъл в сила акт на компетентните органи съгласно законодателството на държавата, в която е извършено нарушението;  3.5.2. пет години от влизането в сила на присъдата по отношение на обстоятелства по т. 3.1.1 и 3.1.2, освен ако в присъдата е посочен друг срок на наказанието;  3.5.3. три години от влизането в сила на акт на компетентните органи съгласно законодателството на държавата, в която е извършено нарушението, по отношение на обстоятелства по т. 3.2.3 буква „а“ или 3. 2. 4.  3.6. Кандидати/бенефициенти, за които е налице обстоятелство по т. 3.1, т. 3.2 или т. 1.2.9 от раздел 11.1 „Критерии за допустимост на кандидатите“, имат право да представят доказателства при подаване на декларация съгласно приложение № 4 или в срок до 10 дни от получаване на уведомление за констатираните обстоятелства по т. 3. 1, че са предприели действия за тяхното отстраняване.  4**.**  Не се предоставя БФП:  4.1.1. на кандидати, чието стопанство е съсобствено с друго лице, с изключение на случаите на съпружеска имуществена общност;  4.1.2. на кандидати /бенефициенти, които не са независими предприятия по смисъла на чл. 4, ал. 2 от ЗМСП и за които се установи, че са учредени или преобразувани с цел получаване на предимство в противоречие с целите на подмярката, включително с цел получаване на БФП в размер, надвишаващ посочените максимални размери.  4.1.3. за дейности, свързани с производството на тютюн;  4.1.4. за стопанства, в които продължава да се отглежда тютюн след края на стопанската година, в която е сключен административният договор.  4. 2. Не се дава предимство, а даденото предимство се отнема в случаите, когато бъде установено, че кандидат за подпомагане е създал изкуствено условията, необходими за получаване на това предимство, в противоречие с целите на европейското право и действащото законодателство в областта на селското стопанство.  5. Не се подпомагат кандидати, при които е налице втори ръководител на земеделското стопанство. |

# Допустими партньори:

|  |
| --- |
| Неприложимо. |

# Дейности, допустими за финансиране

* 1. **Дейности, допустими за финансиране:**

|  |
| --- |
| 1. Условия за допустимост на дейностите:  1.1. Подпомагането се предоставя за максимален срок от 5 години само при представен бизнес план.  1.2. Изпълнението на бизнес плана по т. 1. 1. трябва да започне най-късно девет месеца след датата на сключване на административния договор.  1.3. Бизнес планът трябва да доказва:  1.3.1. жизнеспособността на земеделското стопанство за максимален срок от 5 години;  1.3.2. увеличаване на икономическия размер на стопанството спрямо първоначалния размер най-малко с левовата равностойност на 4000 евро, измерен в СПО, най-късно до изтичане на посочената в бизнес плана крайна дата на период за проверка на неговото изпълнение.  1.4.1. Бизнес планът трябва да показва, че кандидатът ще поддържа размер на стопанството, с който кандидатства, измерен в СПО и не по-малък от 8000 СПО, за периода от датата на подаване на проектното предложение до осъществяване на планираното увеличение по т. 1.3.2.  1.4.2. Бизнес планът трябва да показва, че кандидатът ще поддържа икономически размер на стопанството, измерен в СПО, за който кандидатства, както и най – малко планираното увеличение на стопанството, което не може да бъде по-малко от 4000 евро, измерен в СПО, считано от периода на подаване на искането за второ плащане до изтичане на пет години от датата на сключване на административния договор.  1.5. Бизнес планът трябва да съдържа изрично описание на периодите от съответната стопанска година, в която кандидатът планира да извърши засаждане/засяване на земеделските култури за целия период на изпълнението му, както и информация за минималния брой на растенията на единица площ за овощни видове, лозя, многогодишни етеричномаслени култури (в т.ч. маслодайна роза, лавандула и мента), маточници и разсадници за трайни насаждения и декоративни култури. Минималния брой на растенията на декар, не трябва да е под минималния праг на гъстота, съгласно приложение № 1.  1.6. Разплащателна агенция има право в случаите по т. 1.5 от настоящия раздел, както и когато културите не са посочени в приложение №1, да изиска от кандидата/бенефициента допълнително да представи становище от дипломиран агроном, удостоверяващо съответствието на посочената в бизнес плана информация с обичайните агротехнически практики, съобразени с вида на културите, спецификите на съответната климатична или почвена област. Кандидатът трябва да представи и копие на дипломата за завършено висше образование на агронома.  1.7 Видовете дейности и/или инвестиции в дълготрайни материални и нематериални активи, включени в бизнес плана, трябва да съответстват на конкретната дейност на стопанството.  1.8. Бизнес планът задължително включва:  1.8.1. поне една инвестиция в дълготрайни материални и/или нематериални активи с единична цена не по-малка от 700 лева.  1.8.2. описание на дейностите, с които ще започне изпълнението му, съгласно срока, посочен в т. 1. 2.  1.9. В бизнес плана се предвижда, че кандидатът ще отговоря на условията за активен земеделски стопани по смисъла на чл. 38б от ЗПЗП в срок до 18 месеца, считано от датата на сключване на административния договор. |

* 1. **Дейности, недопустими за финансиране:**

|  |
| --- |
| 1. За спазване на изискването, свързано със задължително включване на поне една инвестиция в дълготрайни материални и/или нематериални активи с единична цена не по-малка от 700 лева. Няма да бъдат признавани дълготрайни материални и нематериални активи:  1.1. които кандидатът физическо лице, едноличният собственик на капитала на кандидата ЕООД или собственикът на предприятието на кандидата ЕТ е придобил от своя съпруг и/или от роднини по права линия - без ограничения, и/или от роднини по сватовство от първа степен, както и/или от юридическо лице, чийто мажоритарен дял от капитала се притежава от кандидата ЕООД или ЕТ, кандидата физическо лице, собственика на капитала на кандидата ЕООД или собственика на предприятието на кандидата ЕТ;  1.2. финансирани по ПРСР 2014 - 2020, ПРСР 2007 - 2013 и/или други програми за подпомагане с национални средства и/или средства на ЕС. |

# Категории разходи, допустими за финансиране:

|  |
| --- |
| 1. Финансовата помощ, представляваща второ плащане се предоставя само при точно изпълнение на бизнес плана и осъществена инвестиция в дълготрайни материални и/или нематериални активи с единична цена не по-малка от 700 лева. |

# Допустими целеви групи (ако е приложимо):

|  |
| --- |
| Неприложимо |

# Приложим режим на минимални/държавни помощи:

|  |
| --- |
| Съгласно чл. 81 от Регламент 1305/2013 г. на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (OB, L 347, 20.12.2013 г.), разпоредбите на чл. 107, 108 и 109 от Договора за функционирането на Европейския съюз (ДФЕС) не се прилагат по отношение на плащания, предоставени по подпомагането за развитието на селските райони в рамките на обхвата на чл. 42 от ДФЕС. Подпомагането по подмярката попада изцяло в обхвата на чл. 42 от ДФЕС. |

# Хоризонтални политики:

|  |
| --- |
| Не се предоставя финансова помощ за проектни предложения, които не са в съответствие с политиката на Европейския съюз (ЕС) за равенство между половете, недискриминация и устойчиво развитие.  По настоящата процедура следва да е налице съответствие на проектните предложения със следните принципи на хоризонталните политики на ЕС:  − равнопоставеност и недопускане на дискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в настоящите условия, независимо от техния пол, етническа принадлежност или увреждания.  − устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.  В т. 11 от Формуляра за кандидатстване кандидатите следва да представят информация за съответствието на проектното предложение с посочените принципи. Прилагането на заложените в проекта принципи ще се проследява на етап изпълнение на проектното предложение. |

# Минимален и максимален срок за изпълнение на проекта:

|  |
| --- |
| 1. Минимален и максимален срок за изпълнение:  1.1**.** Срокът за изпълнение на бизнес плана се определя в административния договор в съответствие със заложената в бизнес плана крайна дата на периода за проверка.  1.2. Срокът за подаване на искане за второ плащане се посочва от кандидата в проектното предложение и трябва да бъде не по-рано от 2 години и 6 месеца от датата на подаване на проектното предложение и не по-късно от 15.09.2025 г.  1. 2. 1. Когато в стопанството се отглеждат едногодишни култури, срокът за подаване на искане за второ плащане трябва да бъде след извършване на засяването/засаждането на културите и най-малко един месец преди очакваното прибиране на реколтата от тях. Когато в земеделското стопанство се отглеждат различни видове едногодишни култури и техните срокове за засаждане и прибиране на реколтата са различни, срокът за подаване на искането за второ плащане се определя в съответствие с най-късния от тези срокове.  1. 3. Крайният срок за изпълнение на проекта не може да бъде по-късно от 15.09.2025 година. |

# 19. Ред за оценяване на концепциите за проектни предложения:

|  |
| --- |
| Неприложимо. |

# 20. Критерии и методика за оценка на концепциите за проектни предложения:

|  |
| --- |
| Неприложимо. |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен в ЗПЗП, ЗУСЕСИФ, ПМС № 162/2016 г. и приложимото европейско законодателство.  2. Оценката и класирането на проектните предложения по настоящата процедура се извършват от оценителна комисия, назначена със заповед на изпълнителния директор на Държавен фонд „Земеделие“ – Разплащателна агенция (ДФЗ-РА)  3. Оценката на проектните предложения включва:  **а) Етап 1: Оценка на административното съответствие и допустимостта;**  **б) Етап 2: Техническа и финансова оценка.** |

# 21. 1. Оценка на административно съответствие и допустимост:

|  |
| --- |
| 1. В процеса на оценка на административно съответствие и допустимост на проектните предложения по процедурата, ще се извършват следните проверки:  а) проектното предложение отнася ли се за обявената процедура за подбор № BG06RDNP001-6.011;  б) представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията;  в) съответствие на кандидатите, дейности и разходите с критериите за допустимост;  г) формулярът за кандидатстване отговаря ли на всички изисквания;  2. Оценката за административно съответствие и допустимост се извършва във основа на критериите, съгласно Приложение № 5.  3. Само проектни предложения, преминали успешно оценка на административно съответствие и допустимост, подлежат на по - нататъшно разглеждане и оценка.  4. Като част от проверката за административно съответствие и допустимост оценителната комисия може да извърши посещение и/или проверка на място за установяване на фактическото съответствие с представените документи, като:  а) се изпраща уведомление до бенефициента за датата и часа на предстоящата проверка и посещението / проверката на място се извършва в присъствието на кандидата. При настъпила временна неработоспособност на кандидата или законния представител, налагаща болничен престой, поради: общо заболяване, злополука, професионална болест, лечение в чужбина, санаторно-курортно лечение, карантина, гледане на болен или на карантиниран член от семейството, належащо придружаване на болен член от семейството за медицински преглед, изследване или лечение в същото или в друго населено място, в страната или в чужбина; бременност и раждане, удостоверени с болничен лист, проверката може да се извърши в присъствието на упълномощен негов представител;  б) след приключване на посещението/проверката на място служителят/ите на ДФЗ - РА съставя/т протокол с резултатите от посещението/проверката и го представя/т за подпис на кандидата или на упълномощен негов представител, който има право да напише в протокола обяснения и възражения по направените констатации;  в) екземпляр от протокола по буква „б“ се предоставя на кандидата или на упълномощен негов представител веднага след приключване на посещението/проверката на място;  г) в случай че кандидатът или упълномощен негов представител не е открит при извършване на посещението/проверката на място или възпрепятства/попречи извършването на посещение на място/проверката на място, оценителните комисии уведомяват кандидата, като му изпращат копие от протокола чрез ИСУН 2020;  д) в едноседмичен срок от получаването на протокола по буква „г“ за посещението/проверката на място кандидатът може писмено чрез ИСУН 2020 да направи възражения и да даде обяснения по направените констатации пред изпълнителния директор на ДФЗ - РА.  5. Когато заложеният в бизнес плана краен срок за засяване/засаждане на културите през текущата, спрямо кандидатстването стопанска година е преди приключване на оценката за административно съответствие и допустимост, то оценителната комисия извършва проверка/посещение на място с цел установяване спазването на заложените в бизнес плана срокове за засяване/засаждане на земеделските култури и съответствие с изискването по т. 1.2.3 от Раздел 11.1 „Критерии за допустимост на кандидатите“. Реалното изпълнение на намеренията се взима под внимание при оценката на проектното предложение. В тези случаи РА писмено уведомява бенефициента за установения въз основа на проверката икономически размер на стопанството, измерен в СПО. В тези случаи задължителното нарастване на икономическия размер на стопанството спрямо първоначалния размер трябва да се реализира и ще бъде проверявано спрямо установения при проверката/посещението на място начален икономически размер на стопанството.  6. Когато при проверките се установи липса на документи или друга нередовност, съответната комисия по чл. 33 от ЗУСЕСИФ изпраща на кандидата уведомление чрез ИСУН 2020 за установените липси/нередовности и определя 15-дневен срок за тяхното отстраняване. Представени след този срок данни и/или документи, както и такива, които не са изрично изискани от РА, не се вземат предвид.  **7.** Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.  **8**. След приключване на оценката на административното съответствие и допустимостта, на интернет страницата на ДФЗ - РА (www.dfz.bg) и в ИСУН 2020 се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда на чл. 22, ал. 3 от ЗУСЕСИФ.  9. Кандидатите, чиито проектни предложения не са допуснати до техническа и финансова оценка могат да подадат възражения пред изпълнителния директор на ДФЗ - РА в едноседмичен срок от съобщението на електронната страница на ДФЗ-РА относно оценката на административното съответствие и допустимостта чрез ИСУН 2020.  10. Процедурата за разглеждане на възраженията протича по реда на чл. 18 от ПМС № 162/2016 г. Когато кандидатът не подаде възражение проектното предложение се включва в списъка на предложените за отхвърляне проектни предложения.  11. Кандидатът може по всяко време да оттегли изцяло или частично проектното предложение или приложените към него документи като подаде писмено искане до изпълнителния директор на ДФЗ - РА чрез ИСУН 2020. Оттеглянето поставя кандидата в положението, в което се е намирал преди подаването на оттеглените документи или на част от тях.  12. В случай, че кандидат е подал повече от едно проектно предложение в рамките на една процедура, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.  13. Когато кандидатът е уведомен от съответната оценителна комисия за случаи на несъответствия и/или нередовности в документите в проектното предложение, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността, а когато кандидатът е уведомен за намерението на съответната оценителна комисия да извърши проверка/посещение на място, не се разрешава оттегляне на цялото проектно предложение. В тези случаи съответната оценителна комисия писмено уведомява кандидата за решението си по направеното искане за оттегляне.  14. При оттегляне изцяло на проектно предложение, което не попада в обхвата на т. 13, изпълнителният директор на ДФЗ – РА прекратява образуваното пред него административно производство, а кандидатът има право да подаде ново проектно предложение~~,~~ в случай че е обявена нова процедура за подбор по подмярката.  15. Проектното предложение може да бъде поправяно по всяко време след подаването само в случай на очевидни грешки, признати от оценителната комисия. Искането за извършване на поправка се подава от кандидата или упълномощено от него лице чрез ИСУН 2020.  16. Поправката в проектното предложение се извършва от съответната оценителна комисия до приключване на работата ѝ, а след решение за предоставяне на БФП - от определени от изпълнителния директор на ДФЗ - РА служители.  17. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидатът е действал добросъвестно.  18. Не се допуска поправяне на проектното предложение и представените от кандидата документи към него извън хипотезата по т. 15.  19. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от съответната оценителна комисия брой точки по критериите за оценка или спазване на критерий за допустимост на кандидат и критерий за финансиране на проекта. |

# 21. 2. Техническа и финансова оценка:

|  |
| --- |
| 1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.  2. Техническата и финансова оценка на проектните предложения по процедурата се извършва по критерии за оценка съгласно Раздел № 22.1 „Критерии за оценка на проектни предложения“, Раздел № 22.2 „Методика за оценка на проектни предложения“ и указанията, разписани в Приложение № 6 към Условията за кандидатстване.  3. Когато при оценката се установят обстоятелства, които изискват допълнителна пояснителна информация, комисията изпраща на кандидата уведомление чрез ИСУН 2020 и определя срок за представяне на информацията.  4. Допълнителна информация може да бъде предоставена само по искане на оценителната комисия, като информацията не следва да съдържа елементи, водещи до подобряване на първоначалното проектно предложение или биха оказали влияние върху тежестта на критериите за оценка.  5. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание или съответно да получи по-малък брой точки.  6. Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма и други подобни обстоятелства), която не води до подобряване качеството на първоначалното проектно предложение.  7. Когато заложеният в бизнес плана краен срок за засяване/засаждане на културите през текущата, спрямо кандидатстването стопанска година е преди издаване на оценителен доклад, оценителната комисия извършва проверка/посещение на място с цел установяване спазването на заложените в бизнес плана срокове за засяване/засаждане на земеделските култури и съответствие с изискването по т. 1.2.3 от Раздел 11.1 „Критерии за допустимост на кандидатите“. Реалното изпълнение на намеренията се взима под внимание при оценката на проектното предложение. РА писмено уведомява бенефициента за установения въз основа на проверката икономически размер на стопанството, измерен в СПО. В тези случаи задължителното нарастване на икономическия размер на стопанството спрямо първоначалния размер трябва да се реализира и ще бъде проверявано спрямо установения при проверката/посещението на място начален икономически размер на стопанството.  **ВАЖНО:** 8. В процеса на техническа и финансова оценка председателят на комисията осигурява единен подход при прилагане на критериите за оценка, посочени в Раздел 22 „Критерии и методика за оценка на проектни предложения“. |

# 22. Критерии и методика за оценка на проектните предложения:

**22.1 Критерии за подбор на проектни предложения:**

|  |  |  |  |  |  |  |
| --- | --- | --- | --- | --- | --- | --- |
| **1. Постъпилите проектни предложения се оценяват в съответствие със следните критерии за оценка:** | | | | | | |
| **№** | **Приоритет** | **Критерии за оценка** | | **Минимално изискване** | **Максимален брой точки** | |
| **1** | **Кандидати с образование в областта на селското стопанство** | **1** | Кандидатът има завършено средно и/или висше образование в областта на селското стопанство, ветеринарната медицина или икономическо образование със земеделска насоченост | \* | **10** | |
| **2** | **Проекти осигуряващи устойчиво развитие на земеделското стопанство.** | **2** | Проектни предложения от кандидати със земеделски стопанства с по - висок производствен обем | СПО на земеделското стопанство на кандидата към момента на кандидатстване, се умножава по коефициент **0,00125 *Пример: = СПО\*0,00125*** | **20** | |
| **3** | **Проекти за дейности, които се изпълняват в чувствителни сектори** | **3.1** | Проектни предложения с дейности, насочени в сектор "Животновъдство" и сектор "Плодове и зеленчуци", при които СПО на земеделското стопанство на кандидата към момента на кандидатстване се формира от отглеждани животни и/или култури от сектор "Плодове и зеленчуци". | В случай, че СПО на земеделското стопанство на кандидата към момента на кандидатстване включва животни и/или култури от сектор "Плодове и зеленчуци" 1 евро СПО, формиран от отглежданите към момента на кандидатстване животни и/или култури от сектор "Плодове и зеленчуци", се умножава по коефициент **0,000625.** ***Пример: = СПО\*0,000625*** | **10** | |
| **3.2** | Проектни предложения, при които увеличението на икономическия размер на стопанството за целите на проекта, измерен в СПО към периода за проверка изпълнението на бизнес плана, се формират от планираните за отглеждане животни и/или култури от сектор "Плодове и зеленчуци". | В случай, че планираното увеличение на СПО на стопанството за целите на проекта включва отглеждане на животни и/или култури от сектор "Плодове и зеленчуци", 1 евро СПО, формиран от посочените в бизнес плана животни и/или култури от сектор "Плодове и зеленчуци", се умножава по коефициент **0,00125.** ***Пример: = СПО\*0,00125*** | **5** | |
| **4** | **Проекти свързани с производството на биологично сертифицирани селскостопански продукти** | **4.1** | Проектни предложения на млади фермери, чиито стопанства са сертифицирани за биологично производство на земеделски продукти и храни по смисъла на Регламент на Съвета (ЕО) № 834/2007 от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) 2092/91 | В случай, че СПО на земеделското стопанство на кандидата към момента на кандидатстване включва култури и/или животни, отглеждани по биологичен начин, 1 евро СПО, формиран от отглежданите към момента на кандидатстване култури и/или животни по този начин, се умножава по коефициент **0,0004375.** ***Пример: = СПО\*0,0004375.*** | **7** | |
| **4.2** | Проектни предложения на млади фермери, чиито стопанства планират да се сертифицират за биологично производство на земеделски продукти и храни по смисъла на Регламент на Съвета (ЕО) № 834/2007 от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) 2092/91 | Планираното от кандидата увеличение на СПО на стопанството за целите на проекта и посочено в бизнес плана е само с култури и/или животни, които ще бъдат сертифицирани за биологично производство | **3** | |
| **5** | **Проекти, които допринасят за устойчиво и цифрово икономическо възстановяване** | **5** | Проектни предложения с инвестиции в иновативни за стопанството технологии, като - иновативни производствени технологии, цифрови технологии за производство и организация в селското стопанство, ВЕИ и автоматизиране на работните процеси в селскостопанското производство, включително напоителни системи и подходи приложени чрез Европейското партньорство за иновации | В бизнес плана са включени инвестиции в дълготрайни материални, които попадат в обхвата на иновативни за стопанството технологии. | **15** | |
| **6** | **Проекти, чрез които се създава устойчива заетост** | **6** | Проектни предложения, които водят до създаване на нови работни места и заетост в рамките на земеделското стопанство | С проектното предложение е предвидено създаването на най-малко 1 работно място в земеделското стопанство | **2** | |
| **\*Подпомагат се проектни предложения, получили не по-малко от 20 точки по критериите за подбор.** | | | | | | |
| **Максимален брой точки** | | | | | **72** | |

**22.2 Методика за оценка на проектните предложения:**

1. Подпомагат се проектни предложения, получили най-малко 20 точки съгласно критериите за оценка на проектни предложения.

2. Проектни предложения, подадени от кандидати, които имат завършено средно и/или висше образование в областта на селското стопанство, ветеринарната медицина или икономическо образование със земеделска насоченост (критерий за оценка № 1), са такива при които кандидатът физически лица или собственика на капитала/предприятието на кандидати ЕООД/ЕТ, към датата на подаване на проектното предложение имат завършено средно или висше образование в областта на селското стопанство, ветеринарната медицина и/или икономическо образование със земеделска насоченост посочени в т. 8 от Дефинициите и към проектното предложение е представен съответният документ по т. 1 от Раздел 24.2. Списък с документи, доказващи съответствие с критериите за оценка на проекти:

3. Приоритет получават проектни предложения от кандидати със земеделски стопанства с по - висок производствен обем (критерий за оценка № 2), като оценката по критерия се получава посредством изчислението на СПО на цялото земеделско стопанство на кандидата съгласно Приложение № 2 и инструкцията към него. Точките по критерия за оценка се получават, като изчислената стойност на СПО на цялото земеделско стопанство се умножава по коефициент 0,00125, но не повече от 20 точки.

4. Приоритет по критерий за оценка № 3.1 получават проектни предложения, при които в земеделското стопанство на кандидата към датата на подаване на проектното предложение се отглеждат животни от сектор „Животновъдство“ и/или култури от сектор "Плодове и зеленчуци" посочени в Приложение № 7. Точките по критерия за оценка се получават, като изчислената стойност на СПО съгласно Приложение № 2 и инструкцията към него за животните от сектор „Животновъдство“ и/или културите от сектор "Плодове и зеленчуци" посочени в Приложение № 7 се умножава по коефициент 0,000625, но не повече от 10 точки.

5. Приоритет по критерий за оценка № 3.2 получават проектни предложения, при които с изпълнение на бизнес плана към проектното предложение в земеделското стопанство се предвижда отглеждане на животни от сектор „Животновъдство“ и/или култури от сектор „Плодове и зеленчуци“ посочени в Приложение № 7. Точките по критерия за оценка се получават, като планираното увеличение на стойността на СПО изчислена съгласно Приложение № 2 и инструкцията към него, формирана от планираните за отглеждане животните от сектор „Животновъдство“ и/или културите от сектор "Плодове и зеленчуци" посочени в Приложение № 7 се умножава по коефициент 0,00125, но не повече от 5 точки.

6. Приоритет по критерий за оценка № 4.1 получават проектни предложения, при които в земеделското стопанство на кандидата към датата на подаване на проектното предложение се отглеждат животни и/или селскостопански култури, за които към проектното предложение са представени документи във връзка с чл. 29, параграф 1 от Регламент № 834/2007 на Съвета от 28 юни 2007 относно биологичното производство и етикетирането на биологични продукти и за отмяна на Регламент (ЕИО) № 2092/91 *(документи по т. 2 от Раздел 24.2 „Списък с документи, доказващи съответствие с критериите за оценка на проекти“)* и същите потвърждават, че съответните животни и/или селскостопански култури отглеждани в земеделското стопанство на кандидата, са сертифицирани за производство на биологични селскостопански продукти. Точките по критерия за оценка се получават, като изчислената стойност на СПО съгласно Приложение № 2 и инструкцията към него за животните и/или селскостопанските култури отглеждани по биологичен начин *(документи по т. 2 от Раздел 24.2 Списък с документи, доказващи съответствие с критериите за оценка на проекти)* се умножава по коефициент 0,0004375, но не повече от 7 точки.

7. Приоритет по критерий за оценка № 4.2 получават проектни предложения, при които цялото планирано от кандидата увеличение на СПО на земеделското стопанството за целите на проекта и посочено в бизнес плана е само с животни и/или селскостопански култури, които ще бъдат сертифицирани за биологично производство по смисъла на Регламент (ЕО) № 834/2007 относно биологичното производство и етикетирането на биологични продукти и за отмяна на Регламент (ЕИО) 2092/91. Условието трябва да е изпълнено към избраната крайна дата на периода за проверка, но не по-късно от подаване на искане за плащане.

8. Приоритет по критерий за оценка № 5 получават проектни предложения, при които в т. 1В „Инвестиции, които попадат в обхвата на иновативни за стопанството технологии съгласно Приложение № 10“ от раздел III. „Програма за развитие на стопанството“ от бизнес плана е предвидено придобиването на инвестиции, посочени в Приложение № 10 към датата на подаване на искане за второ плащане по проектното предложение. Инвестициите трябва да съответстват на условията съгласно на т. 5 от Дефинициите.

9. Проектни предложения, които водят до създаване на нови работни места и заетост в рамките на земеделското стопанство (критерий за оценка № 6) са такива, при които кандидатът е отбелязал в бизнес плана (таблица 7.1. Допълнителна заетост и нови работни места) средния списъчен брой на наетия от него персонал за периода от създаване на стопанството до месеца, предхождащ датата на подаване на проектното предложение, и при изпълнение на дейностите по проекта планира увеличение на средния списъчен брой на персонала чрез създаването на най-малко 1 работно място в земеделското стопанство, изчислен съгласно Методиката за изчисляване на средния списъчен брой на персонала, утвърдена от Националния статистически институт (НСИ) със Заповед № РД-07-21 от 31.01.2007 г. на председателя на НСИ. В увеличението не се включва заетостта на кандидата/бенефициента физическо лице, на собственика на предприятието на кандидата/бенефициента ЕТ или на едноличния собственик на капитала на кандидата/ бенефициента ЕООД.

10. Тежестта на критериите за подбор и методиката за нейното изчисление са определени в раздел 22.1 „Критерии за подбор на проектни предложения“ и се преценява към датата на подаване на проектното предложение съобразно приложените към него документи, заявени данни и представена информация.

11. В случай че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критериите в срока за изпълнение на проекта, съгласно заложеното в условията за изпълнение и административния договор.

# 23. Начин на подаване на проектните предложения/концепциите за проектни предложения:

|  |
| --- |
| 1. Кандидатстването се извършва единствено чрез електронно подадено проектно предложение в ИСУН 2020 от деня на публикуването на обявата за откриване на процедурата чрез подбор в ИСУН 2020.  2. С квалифициран електронен подпис, наричан по-нататък „КЕП“, кандидатът подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице, което е представител на кандидата или КЕП с титуляр кандидата, като автор на подписа в този случай следва да е представителя на кандидата.  3. Документите се прилагат към формуляра за кандидатстване във формат, указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата и се представят при поискване.  4. Документите, приложени към Формуляра за кандидатстване, както и тези, представени от кандидатите в резултат на допълнително искане от Оценителната комисия, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон(обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.  5. Кандидатът трябва да посочи електронен адрес, който да е асоцииран към профила му в ИСУН 2020 и не може да го променя в периода на кандидатстване и оценка.  6. Кореспонденцията и уведомленията във връзка с оценката на проектното предложение се осъществяват през ИСУН 2020 чрез електронния профил на кандидата.  7. За дата на получаване на кореспонденцията и уведомленията се счита датата на изпращането им чрез ИСУН 2020. Сроковете започват да текат за кандидатите от изпращането на съответната кореспонденция и уведомление от оценителната комисия в ИСУН 2020.  **Важно е кандидатите да разполагат винаги с достъп до имейл адреса, към който е асоцииран профила в ИСУН 2020.**  8. От кандидатите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на ДФЗ-РА по служебен път.  9. Не се изисква представяне на документи, които вече са предоставени и срокът им на валидност не е изтекъл.  10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в раздел 24 „Списък на документите, които се подават на етап кандидатстване“. При липса на документи, издавани от държавни или общински органи и институции кандидатът следва да представи писмени доказателства, че е направил искане за издаване от съответния орган и поема задължение да представи издадените въз основа на искането документи най-късно в срока по т. 6 от раздел 21.2.  11. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на съответната оценителна комисия.  **ВАЖНО:**  **12. Кандидатите, които не са регистрирани в Интегрирана система за администриране и контрол (ИСАК) преди подаване на проектното предложение в ИСУН следва да заявят в Областна дирекция на ДФЗ-РА искане за регистрация в ИСАК, съответно да им бъде издаден уникален регистрационен номер (УРН).** |

# 24. Списък на документите, които се подават на етап кандидатстване:

**24.1. Списък с общи документи:**

|  |
| --- |
| 1. Бизнес план и основна информация по образец (Приложение № 3). Представя се във формат „xls“ или „xlsx“. 2. Копие от документ за собственост на земя и/или земеделска земя, и/или копие от влязъл в сила договор за наем, вписан в службата по вписванията към съответния районен съд и/или копие от вписан в службата по вписванията към съответния районен съд и регистриран в съответната общинска служба на МЗХГ договор за аренда, с минимален срок пет години, като е допустимо не повече от 24 месеца от срока да е изтекъл към датата на подаване на проектното предложение.   **(*Приложими за формиране на минималния икономически размер на стопанството от 8 000 евро СПО*);**  ( *Представя се във формат „pdf“ или „jpg“* );  *(Когато към датата на кандидатстване е заявено вписване на документите кандидатът следва да представи писмени доказателства, че е направено искане за вписване до съответния орган и да представи документа/те най-късно в срока по т. 6 от Раздел 21.1).*  **Документите се придружават с актуална скица на имота/ имотите**  (*Когато скицата не е представена към датата на подаване на проектното предложение, кандидатът трябва да представи писмени доказателства, че е направено искане за издаване от съответния орган и да представи документа/те най-късно в срока по т. 6 от Раздел 21.1)*;   1. Документи, удостоверяващи право на ползване с регистрирано в общинската служба по земеделие правно основание, извън представените по т. 2. За имотите, попадащи в границите на урбанизирани територии, както и за имотите върху които са разположени животновъдни обекти и на тях не се отглеждат култури, които участват при формиране на СПО,, се изисква само документ удостоверяващ право на ползване и не се изисква документ за регистриране на правното основание в общинската служба по земеделие.   *(Представя се във формат „pdf“ или „jpg”)*  (*Приложими за изчисляване на общия начален икономически размер на стопанството от Раздел 11, т. 1. 2. 3*);   1. Копие от документ за собственост на земя и/или земеделска земя, и/или копие на договор за наем, (включително ако е вписан в службата по вписванията към съответния районен съд) и/или копие от вписан в службата по вписванията към съответния районен съд и регистриран в съответната общинска служба на МЗХГ договор за аренда, които са предоставени за временно ползване с договор за наем и/ или аренда на трети лица преди датата на подаване на проектното предложение. ***(Документите се изискват само за земята, която кандидатът не обработва или е предоставил на трети лица за обработка);***   *(Представя се във формат „pdf“ или “jpg”)*  *(Когато към датата на кандидатстване е заявено вписване на документите кандидатът следва да представи писмени доказателства, че е направено искане за вписване до съответния орган и да представи документа/те най-късно в срока по т. 6 от Раздел 21.1).*   1. Копие от документ за собственост на животновъден обект и/или копие на документ за ползване на животновъдния обект или на земята, върху която са разположени пчелините (*в случай на пчеларство*), вписан в службата по вписванията към съответния районен съд. Документът за ползване следва да е влязъл в сила към датата на кандидатстване и със срок на действие не по-малко от пет години, като е допустимо не повече от 24 месеца от срока да е изтекъл към датата на подаване на проектното предложение **(*в случай че кандидатът отглежда животни);***   *(Представя се във формат „pdf“ или “jpg”)*  *(Когато към датата на кандидатстване е заявено вписване на документите кандидатът следва да представи писмени доказателства, че е направено искане за вписване до съответния орган и да представи документа/те най-късно в срока по т. 6 от Раздел 21.1).*   1. Справка за дейността на кандидата за стопанската 2021/2022 година, издадена във връзка с регистрацията като земеделски стопанин по реда на Наредба № 3 от 1999 г. за създаване и поддържане на регистър на земеделските стопани. *(Представя се във формат „pdf” или „jpg”.)*   *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 6 от Раздел 21.1.)*   1. Документ за професионални умения и компетентности, съгласно т. 27 от „Дефинициите“ предоставя се от кандидата ФЛ и от собственика на предприятието на ЕТ или едноличния собственик на капитала на ЕООД кандидат ***(в случай че към момента на подаване на проектното предложение, документът е наличен. Документът не е задължителен при подаване на проектното предложение, при условие, че кандидатът е поел ангажимент в бизнес плана да премине обучение за покриване на съответното изискване в срок до 36 месеца от сключване на административния договор, но не по-късно от избраната крайна дата на периода за изпълнение на бизнес плана);***   (*Представя се във формат „pdf“ или “jpg”)*  *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 6 от Раздел 21.1.);*   1. Мотивираната писмена обосновка, придружена с доказателства за причините за разликата в заявената по схемите и мерките за директни плащания площ (последно заявената за подпомагане по тези схеми и мерки) и площта, заявена по подмярката по тази наредба ***(само в случай че кандидатът има подадено заявление по схемите за директни плащания и има разлика в заявените площи по схемите над 3 на сто);***   *(Представя се във формат „pdf“ или “jpg”)*  *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 6 от Раздел 21.1);*   1. Лицензи, разрешения и/или регистрация за извършване на дейността/инвестицията, изискуеми и издадени съгласно българското законодателство във връзка с т. 3 от раздел 27 „Допълнителна информация“ или писмени доказателства, че е направено искане за издаването им от съответния орган;   *(Представя се във формат „pdf“ или “jpg”)*  *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 6 от Раздел 21.1);*   1. Декларация по приложение № 4 за отсъствие на обстоятелствата по чл. 25, ал. 2 от ЗУСЕСИФ.   *(Представя се във формат „pdf“ или “jpg”)*  *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 6 от Раздел 21.1);*   1. Декларация съгласно Приложение № 8 по чл. 4а, ал. 1 от ЗМСП (по образец, утвърден от министъра на икономиката и енергетиката);   *(Представя се във формат „pdf“ или “jpg”)*  *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 6 от Раздел 21.1.)*   1. Документ от компетентния орган по околна среда (РИОСВ/МОСВ/БД), удостоверяващ съответствие с режимите на защитените територии, въведени със Закона защитените територии, и/или режимите на защитените зони, въведени със Закона за биологичното разнообразие, за площите от стопанството на кандидата, и за животновъдната дейност които попадат в тях или писмени доказателства, че е направено искане за издаването им от съответния орган ***(във връзка с изискването по т. 1. 6. 3 от раздел 11.1, които попадат в обхвата на защитените територии и защитените зони****);*   *(Представя се във формат „pdf“ или “jpg”)*  *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 6 от Раздел 21.1)* |

**24.2. Списък с документи, доказващи съответствие с критериите за оценка на проекти:**

|  |
| --- |
| 1. Диплома за завършено средно професионално образование, придружена от свидетелство за професионална квалификация или диплома за завършено висше образование по образователно-квалификационна степен бакалавър или образователно-квалификационна степен магистър в областите посочени в т. 8, от „Дефинициите“.  *(Представя се във формат „pdf“ или “jpg”)*  *(Документът се представя само ако в проектното предложение кандидатът е отбелязал, че отговаря на критерия за подбор № 1 от Раздел 22.1)*  2. Договор за контрол по смисъла на чл. 18, ал. 3 от Закона за прилагане на Общата организация на пазарите на земеделски продукти на Европейския съюз (ЗПООПЗПЕС) с контролиращо лице, получило разрешение от министъра на земеделието, храните и горите за осъществяване на контрол за спазване правилата на биологичното производство по реда на чл. 19 и 20 от ЗПООПЗПЕС, придружен от писмено доказателство по чл. 29, параграф 1 от Регламент № 834/2007 на Съвета от 28 юни 2007 относно биологичното производство и етикетирането на биологични продукти и за отмяна на Регламент (ЕИО) № 2092/91, удостоверяващо, че земята/площите и/или наличните животни, с които се кандидатства по проектното предложение, са биологични.  (Документът се представя само ако в проектното предложение кандидатът е отбелязъл, че отоговаря на критерия за подбор по № 4 от Раздел 22.1 „Критерии за подбор на проектни предложения“)*(Представя се във формат „pdf“ или “jpg”)*  *(Документът се представя само ако в проектното предложение кандидатът е отбелязал, че отговаря на критерия за подбор № 4 от Раздел 22.1)* |

# 25. Краен срок за подаване на проектните предложения:

|  |
| --- |
| Крайният срок за подаване на проектни предложения е 17:30 часа на 28 февруари 2022 г. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата процедура се подават изцяло по електронен път чрез ИСУН 2020 на следния интернет адрес: <https://eumis2020.government.bg>. |

# 27. Допълнителна информация:

|  |
| --- |
| 1.1. При кандидатстване за подпомагане данните за засетите/засадените и/или предстоящите за засяване/засаждане земеделски култури, попълнени в анкетната карта на земеделския стопанин, издадена по реда на Наредба № 3 от 1999 г., трябва да се отнасят за текущата стопанска година спрямо датата на подаване на проектното предложение.  1.2. Допустимият период за създаване на овощни трайни насаждения е от 1 ноември до 14 април на стопанската година. Когато овощните трайни насаждения са засети по вкоренен по картонажен метод материал, както и ягоди, допустимият период е цялата година.  2.1. Когато кандидатът е подавал заявление за подпомагане по схемите и мерките за директни плащания, се извършва сравнение между последно заявената за подпомагане по тези схеми и мерки площ и земеделската земя, която е декларирал, че участва в изчислението на икономическия размер на стопанството по т.1.2.3 от раздел 11.1 „Критерии за допустимост на кандидатите“.  2.2. Не се предоставя финансова помощ, когато при сравнението по т. 2.1 се установи разлика между размера на площите в размер, надвишаващ 3 на сто, и кандидатът не е представил в указания срок мотивирана писмена обосновка, придружена с подкрепящи я доказателства, относно причините за тази разлика.  3. Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно действащото законодателство, се подпомагат само в случай, че кандидатът/бенефициентът е представил съответните лицензи, разрешения и/или регистрация.  4. Управляващия орган си запазва правото да извършва промени в Условията за кандидатстване в съответствие с разпоредбите на чл. 26, ал.7 от ЗУСЕСИФ.  5. Кандидат в процедура може да иска разяснения по документите по условията за предоставяне на финансова помощ в срок до три седмици преди изтичането на срока за кандидатстване на следния електронен адрес: [rdd@mzh.government.bg](mailto:rdd@mzh.government.bg) и в ИСУН 2020. Разясненията се утвърждават от ръководителя на управляващия орган или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на [електронната страница](http://www.mzh.government.bg/mzh/bg/Home.aspx) на МЗХГ и на страницата на ИСУН в срок до две седмици преди изтичането на срока за кандидатстване. |

## 27. 1. Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ

|  |
| --- |
| 1. Изпълнителният директор на ДФ „Земеделие“ - Разплащателна агенция издава мотивирано решение, с което отказва предоставянето на безвъзмездна помощ по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия.  2. При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи.  3.С поканата ще бъдат изискани следните документи:  **а)** Удостоверение от Националната агенция за приходите за липса на задължения на кандидата (издадено след датата на получаване на поканата за сключване на договор) – оригинал или копие, заверено от кандидата;  или  Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв. - оригинал или копие, заверено от кандидата;  или  Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата.  **ВАЖНО:**  **Кандидатът следва да предостави един от документите по буква „а“ единствено в случаите, когато в резултат на извършена служебна проверка от страна на ДФЗ - РА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ. По отношение публичните задължения по смисъла на чл. 162, ал. 2, т. 8 от ДОПК ДФЗ - РА извършва служебна проверка.**  **б/** Удостоверение за липса на задължения към общината по седалището на УО и по седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата;  От Удостоверенията по букви „а/“ и „б/“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година и не повече от 50 000 лв.  Кандидат, който видно от Удостоверенията по букви „а/“ и „б/“ има задължения повече от 1 на сто от сумата на годишния общ оборот за последната приключена финансова година,но не повече от 50 000 лв. има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.  **в/** Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 6 месеца преди датата на представянето му - оригинал или копие, заверено от кандидата.  Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено. Документът се представя, в случаите когато не може да бъде извършена проверка по служебен път.  **г/** Заявление за профил за достъп на ръководител на бенефициента до ИСУН 2020 (Приложение Ж към Условията за изпълнение).  **д/** Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал. 1, т. 6 от ЗОП - оригинал или копие, заверено от кандидата.  д/ Документ, издаден от обслужващата банка с удостоверителен характер за банковата сметка на кандидата, по която ще бъде преведена финансовата помощ, получена по реда на тези условия, ако е извършена промяна. Представя се във формат „pdf“ или „jpg“.  4. Посочените документи се представят от одобрените кандидати при сключване на административните договори за предоставяне на безвъзмездна финансова помощ като, преди представяне на договорите за подпис, ще се извършва проверка за съответствие на кандидатите с изискванията на чл. 25, ал. 2 от Закона за управление на средствата от европейските структурни и инвестиционни фондове въз основа на представените документи.  5. Срокът за представяне на посочените документи е 30 дни, считано от датата на изпращането чрез ИСУН 2020 на поканата по т. 2.  6. Преди сключване на административен договор, ДФЗ - РА извършва проверка на декларираното от одобрените кандидати обстоятелство, касаещо неизпълнено разпореждане за възстановяване вследствие на предходно решение на Европейската комисия, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК <http://ec.europa.eu/competition/elojade/isef/index.cfm?clear=1&policy_area_id=3>) проверка по вид решение – отрицателно решение с възстановяване.  7. Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният брой кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата.  8. Ако кандидат по одобрен за финансиране проект откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.  Изпълнителният директор на Разплащателната агенция взема мотивирано решение за отказ за предоставяне на безвъзмездна финансова помощ в следните случаи:  - за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;  - при несъгласие на кандидата да сключи административен договор за предоставяне на БФП;  - на кандидат, който не отговаря на условията на чл. 25, ал. 2 от ЗУСЕСИФ или непредставяне на документите по т. 3;  - в случаите по чл. 9д от ЗПЗП.  9. При подписване на административен договор за безвъзмездна финансова помощ, бенефициентът подписва Декларация по чл. 25, ал. 2 от ЗУСЕСИФ и чл. 7 от ПМС 162/2016, при настъпила промяна в декларираните при кандидатстване обстоятелства приложение към Административния договор за предоставяне на безвъзмездна финансова помощ.  10. Уведомяването на отхвърлените и одобрените кандидати за сключване на административни договори за предоставяне на безвъзмездна финансова помощ се извършва чрез ИСУН 2020. Разплащателната агенция не носи отговорност ако, поради грешни и/или непълни данни за кореспонденция, предоставени от самите кандидати, те не получават кореспонденцията с ДФЗ - РА.  11. Всеки кандидат може да подаде до РА сигнал за предоставяне на невярна и/или подвеждаща информация от кандидати в процедури по предоставяне на БФП по ПРСР 2014-2020 и/или от бенефициентите на безвъзмездна финансова помощ по ПРСР 2014-2020, които при изпълнение на договор, сключен по проект финансиран от ЕЗФРСР, предоставят невярна и /или подвеждаща информация за вписване в регистъра и проверка.  **ВАЖНО:**  **12. Документите, които се изискват за сключване на административния договор за предоставяне на безвъзмездна финансова помощ трябва (за които е приложимо) да бъдат подписани с валиден КЕП от законния представител на конкретния кандидат съгласно документа за създаване/акта за учредяване (ЕООД), както и да бъдат представени в ИСУН 2020.**  **13. Детайлните указания по отношение на подписването с КЕП на административния договор за предоставяне на безвъзмездна финансова помощ (Приложение Д към Условията за изпълнение) и представянето на документите в ИСУН 2020 ще бъдат описани в писменото уведомление за сключване на административния договор. Административните договори се подписват единствено по електронен път с валиден КЕП.**  **14. Всички документи необходими за целите за сключване на административен договор се представят от кандидатите чрез ИСУН 2020.** |

# 28. Приложения към Условията за кандидатстване:

|  |
| --- |
| Приложение № 1 Минимален брой на растенията на единица площ.  Приложение № 2 Таблица за изчисляване на икономическия размер на земеделските стопанства.  Приложение № 3 Бизнес план и основна информация за проектното предложение.  Приложение № 4 Декларация на кандидата за отсъствие на обстоятелствата по чл. 25, ал. 2 от ЗУСЕСИФ.  Приложение № 5 Критерии за извършване на оценка за административно съответствие и допустимост.  Приложение № 6 Критерии за извършване на техническа и финансова оценка  Приложение № 7 Списък с култури в сектор „Плодове и зеленчуци“ и списък с животни в сектор „Животновъдство“.  Приложение № 8 Декларация по чл. 4а, ал. 1 от ЗМСП.  Приложение № 9 Указания за попълване на електронен формуляр за кандидатстване  Приложение№ 10 Списък на инвестициите, попадащи в обхвата на Инструмента на Европейския съюз за възстановяване |